張園海棠
作者：陸游
朝代：宋

paragraphs: 洛陽春信久不通，姚魏開落戰塵中。
揚州千葉昔曾見，已嘆造化無餘功。
西來始見海棠盛，成都第一推燕宮。
池臺掃除凡木盡，天地眩轉花光紅。
慶雲墮空不飛去，時有絳雪縈微風。
蜂蝶成團出無路，我亦狂走迷西東。
此園低樹猶三丈，錦繡却在青天上。
不須更著刀尺裁，乞與齊奴開步障。